Site ke poraefete pokello ea thepa le ratang informational le thuto mohlodi. Tlhahisoleseding yohle fumaneha setjhaba mehloli e. Tsamaiso ha e etsa kopo ya boqapi ba ea thepa e sebediswang. All rights ho matleng a beng ba tsona South Africa Botswana Namibia
Lesotho & South Africa Namibia & South Africa DIPESALEME 145 SSO61SO - Ke tla o hodisa, Modimo wa ka, - Bible Search
8Jehova o mohau, o lereko, o dieha ho halefa, o hauhela haholo ho fetisisa. 9Jehova o molemo ho bohle, mehauhelo ya hae e aparetse mesebetsi yohle ya hae. 10Jehova, mesebetsi ya hao kaofela e tla o rorisa, bakgethwa ba hao ba o boke. 11Ba tla bolela kganya ya mmuso wa hao, ba tumise matla a hao, 12ba tle ba tsebise bana ba batho diketso tsa hao tse phahameng, le boholo ba kganya ya borena ba hao. 13Mmuso wa hao ke mmuso wa kamehla yohle, mme borena ba hao bo hlola ho isa melokong e sa feleng.
14Jehova o kokotledisa bohle ba kgothometsehang, o emisa ba inamisitsweng. 15Mahlo a dibopuwa kaofela a lebeletse wena, o di fa dijo ka nako e tshwanetseng. 16O fuparolla seatla sa hao, o kgodisa tse utlwang kaofela. 17Jehova o lokile ditseleng tsa hae tsohle, o mohau diketsong tsa hae tsohle. 18Jehova o haufi le bohle ba mo rapelang, le bohle ba mo rapelang ka nnete. 19O fa ba mo tshabang ho ratwang ke bona, o utlwa mehoo ya bona, mme o a ba lopolla. 20Jehova o boloka bohle ba mo ratang, empa o fedisa ba babe kaofela.
21Molomo wa ka a o ke o bolele dithoko tsa Jehova, dibopuwa tsohle di ke di boke lebitso la hae le kgethehileng kamehla le mehla.